
Ēku kompleksās apsaimniekošanas līgums
LĪGUMS Nr. 9-21.2/2024/47 
Līguma datums ir pēdējā pievienotā elektroniskā paraksta un laika zīmoga datums

Rīgas Mākslas un mediju tehnikums, Reģistrācijas Nr.90001251999, adrese: Jūrmalas gatve 96, Rīga, LV-1029 (turpmāk tekstā - Pasūtītājs), tās direktora Gvido Zilūža personā, kura rīkojas uz nolikuma pamata, no vienas puses 

un 
Quant Latvia SIA, reģistrācijas Nr. 40103835794, juridiskā adrese: Raunas iela 44 k-1, Rīga, LV-1039 (turpmāk tekstā - Izpildītājs), tās valdes locekļa Jevgeņija Pozdņakova personā, kurš rīkojas pamatojoties uz statūtiem, no otras puses, abi kopā turpmāk tekstā saukti Puses, ņemot vērā to, ka Pasūtītājs ir piešķīris Izpildītājam līguma slēgšanas tiesības iepirkuma „Ēku uzturēšana Rīgas Mākslas un mediju tehnikumā”, iepirkuma ID Nr.: RMMT 2024/8 (turpmāk tekstā - Iepirkums) ietvaros, noslēdz šo līgumu (turpmāk tekstā – Līgums) par sekojošo:
1. Līguma priekšmets
1.1. Pasūtītājs uzdod un Izpildītājs apņemas veikt ēku komplekso apsaimniekošanu Rīgas Mākslas un mediju tehnikumā, Jūrmalas gatve 96, Rīgā, saskaņā ar Tehnisko specifikāciju (Līguma pielikums Nr.1), turpmāk tekstā – Darbi.

1.2.Avāriju novēršanas un neregulāri veicamie darbi, kas neietilpst Tehniskās specifikācijas (Līguma pielikums Nr.1) 1.1. un 1.2.  punktā noteiktajam, tiek veikti pēc Pasūtītāja pieprasījuma un apmaksāti pēc pieņemšanas – nodošanas akta parakstīšanas un rēķina saņemšanas. 

1.3. Ja rodas papildus darbi, kuri nav paredzēti Tehniskajā specifikācijā (Līguma pielikums Nr.1), bet kuri pēc būtības ir nepieciešami, lai veiktu Rīgas Mākslas un mediju tehnikuma, Jūrmalas gatvē 96, Rīgā, ēku komplekso apsaimniekošanu un izglītības iestādes funkciju atbilstošu realizāciju minētajā adresē, Izpildītājam jāveic Līguma ietvaros un šādu darbu rašanās un/vai konstatēšana nedod Izpildītājam tiesības atteikties šādu darbu veikšanas un atteikšanos no Līguma izpildes, vai prasīt Līguma 3.1. punktā noteiktās summas palielināšanu.
2. Līguma darbības termiņš
2.1. Līgums stājas spēkā ar Līguma noslēgšanas brīdi un ir spēkā līdz Līguma kopējās summas EUR 140 000,00 EUR (viens simts četrdesmit tūkstoši eiro), bez pievienotās vērtības nodokļa, apguve vai 36 (trīsdesmit sešus) mēnešus, skaitot no līguma noslēgšanas dienas, atkarībā no tā, kurš no pie nosacījumiem iestājas pirmais. Šajā punktā minētajā summā tiek iekļautas Līguma 1.1. un 1.2. punktā minēto darbu izmaksas.

3. Līguma summa un norēķinu kārtība
3.1. Pasūtītājs apņemas samaksāt par mēnesī paveicamo Darbu apjomu 3872,00 EUR (trīs tūkstoši astoņi simti septiņdesmit divi) apmērā, tajā skaitā līgumcenu 3200,00 EUR (trīs tūkstoši divi simti eiro, 00 centi) apmērā un pievienotās vērtības nodokli 672,00 EUR (seši simti septiņdesmit divi eiro, 00 centi) apmērā.
3.2. Norēķinu Pasūtītājs veic 10 (desmit) darba dienu laikā pēc Līgumā paredzēto Darbu pienācīgas izpildes, ko apstiprina Pušu parakstīts Darbu nodošanas - pieņemšanas akts un atbilstoša rēķina saņemšanas no Izpildītāja. 

3.3. Pasūtītājs apņemas samaksāt par Līguma 1.2. noteiktajiem darbiem 20 (divdesmit) dienu laikā pēc Pušu parakstīta pieņemšanas – nodošanas akta parakstīšanas un atbilstoša rēķina saņemšanas no Izpildītāja.
4. Darba nodošanas un pieņemšanas kārtība 
4.1. Pasūtītājs vai tā pārstāvis var kontrolēt Darbu izpildes gaitu un nepieciešamības gadījumā var pieprasīt no Izpildītāja informāciju, kas saistīta ar Darbu izpildi.

4.2. Darbi tiek nodoti Pasūtītājam ar nodošanas – pieņemšanas aktu, kura projektu sagatavo Pasūtītājs. Ja nodošanas – pieņemšanas aktu sagatavo Izpildītājs, tajā norāda Pasūtītāja norādīto informāciju.

4.3. Līdz katra kalendārā mēneša 5.datumam Izpildītājs nodod Pasūtītājam Līgumā noteikto un iepriekšējā mēneši padarīto Darbu ar nodošanas – pieņemšanas aktu, ko paraksta abas Puses. Pasūtītāja pārstāvji 3 (trīs) darba dienu laikā no Izpildītāja paziņojuma par Darbu pabeigšanu saņemšanas, pārbauda Darbu izpildi atbilstoši Līgumam un Tehniskajai specifikācijai (Līguma pielikums Nr.1). Pozitīva Darba vērtējuma gadījumā Puses paraksta nodošanas – pieņemšanas aktu. 
4.4.  Īpašumtiesības uz precēm (pakalpojumiem), kuras radušās Darba ietvaros (rezultātā),  pāriet Pasūtītājam ar faktisku preču (vai pakalpojuma) saņemšanu (rašanos) pie nosacījuma, ka ir parakstīts nodošanas – pieņemšanas akts.

4.5. Ja pārbaudes gaitā tiek atklāta veiktā Darba neatbilstība Līguma prasībām, dokumentācijas nepilnības, vai Pasūtītājam ir motivētas iebildes par darba izpildes gaitu vai kvalitāti, Pasūtītājs sastāda aktu, norādot konstatētos trūkumus un termiņu to novēršanai. Izpildītājam jānovērš konstatētos trūkumus par saviem līdzekļiem. Konstatētos trūkumus novēršana neizslēdz Izpildītāja pienākumu maksāt līgumsodu. 

5. Garantijas saistības 
5.1. Ja 12 (divpadsmit) mēnešu laikā pēc Darbu pieņemšanas Pasūtītājs konstatē trūkumus vai defektus, kurus nebija iespējams konstatēt, pieņemot Darbu izpildi parastajā kārtībā, vai rodas citi iebildumi par paveiktā Darba kvalitāti, tad Pasūtītājam ir tiesības prasīt, lai Izpildītājs novērš trūkumus.

5.2. Iestājoties Līguma 5.1.  punkta noteikumiem, 14 (četrpadsmit) dienu laikā abu Pušu pienākums ir  sastādīt aktu, norādot konstatētos trūkumus un  trūkumu novēršanas termiņu. Ja kāda Puse izvairās no akta parakstīšanas, tad aktu noformē ieinteresētā Puse vienpusēji.

5.3. Izpildītājs jānovērš Līguma 5.2. punkta kārtībā sastādītajā aktā uzskaitītos trūkumus par saviem līdzekļiem un termiņā kāds norādīts sastādītajā aktā, pretējā gadījumā tas maksā Pasūtītājam līgumsodu Līguma 7.6. punktā noteiktajā apmērā.
6. Kārtība, kādā pieļaujama atkāpšanās no līguma
6.1. Pasūtītājs ir tiesīgs vienpusēji izbeigt Līgumu par to vismaz 30 (trīsdesmit) dienas iepriekš brīdinot Izpildītāju.
6.2. Izmaiņas Līguma Darba apmaksā, kas saistītas ar Darbu finansējuma samazinājumu (valsts budžeta apropriāciju) neatkarīgi no Pasūtītāja un Izpildītāja, noformē ar atsevišķu Pušu vienošanos. Ja Pasūtītājs nevar vienoties ar Izpildītāju un noslēgt šādu vienošanos, tad Pasūtītājs ir tiesīgs vienpusēji izbeigt Līgumu bez jebkādu soda sankciju piemērošanas no Izpildītāja puses. Norēķinus veic par faktiski paveikto Darbu uz Līguma izbeigšanas brīdī.

7. Pušu atbildība, nepārvarami apstākļi
7.1. Puses ir atbildīgas par Līgumā noteikto saistību pilnīgu izpildi atbilstoši Līgumam.

7.2. Puses ir atbildīgas par visiem zaudējumiem, kurus tās darbības vai bezdarbības dēļ ir cietusi otra Puse.

7.3. Puses nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti un ir iestājušies no pusēm neatkarīgu iemeslu dēļ.

7.4. Puse, kura nevar izpildīt savas Līgumā noteiktās saistības nepārvaramu apstākļu dēļ, 10 (desmit) dienu laikā informē par tiem otru Pusi. Saistību izpildes laiks tiek pagarināts par periodu, kurā pastāv nepārvarami apstākļi.

7.5. Mainoties normatīvo aktu prasībām, kas skar Līguma izpildi, Puses pārskata Līguma nosacījumus, vienojoties par tālāko Līguma izpildi.

7.6. Ja Izpildītājs nepilda savas Līgumā noteiktās saistības, tas maksā Pasūtītājam līgumsodu 1 % (viena procenta) apmērā no Līguma 2.1. punktā noteiktās summas bez pievienotās vērtības nodokļa par katru nokavēto dienu, bet ne vairāk kā 10% (desmit procentus) no Līguma 2.1. punktā noteiktās summas bez pievienotās vērtības nodokļa. 
7.7. Ja Izpildītājam jāmaksā līgumsods saskaņā ar Līguma 7.6. punktu, Puses, parakstot nodošanas – pieņemšanas aktu, norāda līgumsoda apjomu, un Pasūtītājam ir tiesības vienpusēji ieturēt līgumsoda summu no summas, kuru Pasūtītājam jāmaksā Izpildītājam. 

7.7. Līgumsoda samaksa neatbrīvo Izpildītāju no Līgumā noteikto saistību izpildes un zaudējumu, ja tādi Pasūtītājam radušies Izpildītāja rīcības dēļ, atlīdzināšanas pienākuma.

7.9. Līguma 4.5.punktā minētā akta parakstīšana neietekmē Izpildītāja pienākumu maksāt līgumsodu saskaņā ar šo Līgumu līdz saistību izpildes vai Līguma izbeigšanas brīdim.
8. Citi noteikumi 
8.1. Pusēm ir tiesības Darbu izpildes gaitā atkāpties no Līguma noteikumiem, par to rakstveidā vienojoties. Pasūtītājam ir tiesības vienpusēji izbeigt līgumu, par to 30 (trīsdesmit) dienas iepriekš paziņojot Izpildītājam.
8.2. Pasūtītājam ir tiesības vienpusējā kārtā atkāpties no Līguma pirms termiņa, par to 2 (divas) darba dienas iepriekš rakstiski paziņojot Izpildītājam, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas.
8.3. Pusēm nav rakstveidā jāvienojas par izmaiņām Līgumā, ja Līguma izpildes laikā normatīvie akti nosaka pievienotās vērtības nodokļa likmes izmaiņas. Šādā gadījumā likumā noteikto nodokļa likmi norāda nodošanas – pieņemšanas aktā, kā arī Izpildītāja iesniegtajā rēķinā.

8.4. Starp pusēm radušos strīdus Puses risina pārrunu ceļā. Ja puses nevar vienoties, strīdu izšķir Latvijas Republikas vispārējas jurisdikcijas tiesā Latvijas Republikas normatīvajos aktos paredzētajā kārtībā.

9. Līguma izpildē iesaistītā personāla un apakšuzņēmēju nomaiņa

9.1. Līguma izpildei Izpildītājs drīkst piesaistīt apakšuzņēmējus. Izpildītājs ir atbildīgs par piesaistīto apakšuzņēmēju veikto Darbu atbilstību šī Līguma prasībām.

9.2. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā apakšuzņēmēja maiņu, kā arī papildu  apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darba dienas iepriekš.

9.3. Lūgumu nomainīt Izpildītāja apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t.sk. minot objektīvus apstākļus apakšuzņēmēja nomaiņai) un pievienojot dokumentus, kas nepieciešami lēmuma pieņemšanai. 

9.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. 

9.5. Izpildītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

9.5.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.5.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. pantā minētajiem pretendentu izslēgšanas gadījumiem;
9.5.3. piedāvātais apakšuzņēmējs, kura veicamo darbu vērtība ir vismaz 10 000,00 EUR bez PVN, atbilst Publisko iepirkumu likuma 42. pantā minētajiem pretendentu izslēgšanas gadījumiem;
9.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 
9.6. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.7. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
9.8. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
9.9. Izpildītājs ir atbildīgs par piesaistītā apakšuzņēmēju veiktā Darba atbilstību šī Līguma prasībām.
9.10. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem Apakšuzņēmējiem. 
10. Līguma pielikumi
10.1. Pielikums Nr.1 – Tehniskā specifikācija uz (pievienota atsevišķā failā elektroniska dokumenta formātā);
10.2. Pielikums Nr.2 – Izpildītāja tehniskais piedāvājums (pievienots atsevišķā failā elektroniska dokumenta formātā);
10.3. Pielikums Nr.3 – Izpildītāja Finanšu piedāvājums (pievienots atsevišķā failā elektroniska dokumenta formātā);

10.4. Pielikums Nr.4 - Fizisko personas datu aizsardzības prasības pievienots atsevišķā failā elektroniska dokumenta formātā).

11.  Pušu juridiskās adreses un norēķinu konti
	Pasūtītājs
	Izpildītājs

	Nosaukums:
	Rīgas Mākslas un mediju tehnikums
	Nosaukums:
	Quant Latvia SIA

	Reģistrācijas Nr.:
	90001251999
	Reģistrācijas Nr.:
	40103835794

	Adrese:


	Jūrmalas gatve 96, Rīga,
 LV-1029
	Adrese:
	Raunas iela 44 k-1, Rīga, LV-1039

	Banka:
	Valsts kase
	Banka:
	AS “SEB banka”

	Kods:
	TRELLV22
	Kods:
	UNLALV2X

	Konts:
	LV78TREL215028303700B
	Konts: 
	LV06UNLA0050022517644

	
	
	Kontaktpersona:
	

	
	

	Direktors Gvido Zilūzis
	Valdes loceklis Jevgeņijs Pozdņakovs



